《和郑伯兴上陵三首 其二 次陪祭茂陵韵》
明代·湛若水

北极高齐天寿山，何当与尔同追攀。五岳拱如尊帝义，诸峰攒作效颦颜。

共怜福地藏玄苑，信有神山出世寰。正忆都城珠斗下，镜光吟望几凭阑。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。